**TILBUDSFORESPØRSEL**

Dynamisk innkjøpsordning (DPS) for kjøp av

mellomtunge kjøretøy for Oslo kommune [v/Virksomhet]

Utviklings- og kompetanseetatens saksnummer: 20/550  
[Virksomhet] saksnummer: [xx/xxx]

Innholdsfortegnelse

[1.1 Oppdragsgiver 3](#_Toc67470804)

[1.2 Tilbudsforespørselens formål og omfang 3](#_Toc67470805)

[1.3 Fremdriftsplan for den dynamiske innkjøpsordningen 3](#_Toc67470806)

[1.4 Kontrakttype 4](#_Toc67470807)

[1.5 Ytelse som skal leveres/ kontraktsperiode 4](#_Toc67470808)

[1.6 Forbud mot sosial dumping 4](#_Toc67470809)

[2 REGLER FOR GJENNOMFØRING AV TILBUDSFORESPØRSELEN 5](#_Toc67470810)

[2.1 Prosedyre 5](#_Toc67470811)

[2.2 Tilbudsfrist 5](#_Toc67470812)

[2.3 Innlevering av tilbud 5](#_Toc67470813)

[2.4 Vedståelsesfrist 5](#_Toc67470814)

[2.5 Alternative tilbud og parallelle tilbud 5](#_Toc67470815)

[2.6 Tilbudsbefaring/tilbudskonferanse 6](#_Toc67470816)

[2.7 Opplysningsplikt 6](#_Toc67470817)

[2.8 Taushetsplikt 6](#_Toc67470818)

[2.9 Offentlighet 6](#_Toc67470819)

[2.10 Personopplysninger 7](#_Toc67470820)

[2.11 Rettelser, suppleringer eller endring av konkurransegrunnlaget 7](#_Toc67470821)

[2.12 Tilleggsopplysninger 7](#_Toc67470822)

[2.13 Avvik 8](#_Toc67470823)

[2.14 Skatteattest 8](#_Toc67470824)

[3 OPPDRAGSGIVERS BEHANDLING AV TILBUDENE 9](#_Toc67470825)

[3.1 Tildelingskriteriene 9](#_Toc67470826)

[3.2 Evalueringsmodell 9](#_Toc67470827)

[3.3 Tildeling av kontrakt, begrunnelse og karensperiode 10](#_Toc67470828)

[4 SJEKKLISTE OG ØNSKET PRESENTASJONSFORM 10](#_Toc67470829)

[4 VEDLEGG 11](#_Toc67470830)

OPPDRAGET

## Oppdragsgiver

Oslo kommune [v/Virksomhet], heretter kalt oppdragsgiver, inviterer med dette alle kvalifiserte leverandører i den dynamiske innkjøpsordningen for kjøp mellomtunge kjøretøy til å inngi tilbud på [minibuss] og/ eller [lastebil med vekt mellom 3,5 tonn og 5,5 tonn - Stor varebil] og/ eller [lastebil mellom 5,5 og 7,5 tonn]. Kjøretøyene skal ha [nullutslippsteknologi]/ [gå på biogass].

Alle kvalifiserte leverandører i den dynamiske innkjøpsordningen for kjøp mellomtunge kjøretøy inviteres videre til å inngi tilbud på [en ikke-eksklusiv opsjon på service for følgende type(r) kjøretøy: [angi type(r) kjøretøy].

All kommunikasjon, herunder eventuelle spørsmål, skal skje gjennom kommunens verktøy for konkurransegjennomføring (KGV).

## Tilbudsforespørselens formål og omfang

[Virksomhet] har behov for mellomtunge kjøretøy med nullutslippsteknologi nevnt i punkt 1.1. Formålet er å sikre virksomhetens tilgang til kjøretøy slik at virksomheten kan utføre sine daglige tjenester og oppdrag på en effektiv måte. Det er også et mål å nå Oslo kommunes anskaffelsesstrategis delmål om at Oslo kommunes anskaffelser skal gjøre Oslo til en grønnere by. Satsingsområde nr. 5 i kommunens klimastrategi om at all tungtransport i Oslo skal være utslippsfri eller bruke bærekraftige fornybare drivstoff innen 2030, er også førende.

## Fremdriftsplan for den dynamiske innkjøpsordningen

|  |  |
| --- | --- |
| **Planlagt uke** | **Aktivitet** |
| [xx] | [Tilbudskonferanse/befaring] |
| [xx] | Tilbudsevaluering og valg av tilbud |
| [xx] | Utsendelse av tildelingsbrev |
| [xx] | Karensperiode |
| [xx] | Kontraktsinngåelse |
| [xx] | Oppstart av kontrakt |

Fremdriftsplanen er tentativ.

## Kontrakttype

For kjøp av kjøretøy benyttes standard kontraktsvilkår for Oslo kommunes kjøp av varer og kontraktformular for Oslo kommunes kjøp av varer.

## Ytelse som skal leveres/ kontraktsperiode

Tilbudsforespørselen gjelder kjøp av kjøretøy spesifisert i vedlegg 1 Kravspesifikasjon for tilbudsforespørselen for kjøp av mellomtunge kjøretøy. Leveringstid på ytelsen som leveres spesifiseres i vedlegg 2 Prisskjema for tilbudsforespørselen for kjøp av mellomtunge kjøretøy.

## Forbud mot sosial dumping

Det stilles i kontrakten krav til lønns- og arbeidsvilkår, jf. reglene i forskrift om lønns- og arbeidsvilkår i offentlige kontrakter av 08.02.2008.

# REGLER FOR GJENNOMFØRING AV TILBUDSFORESPØRSELEN

## Prosedyre

Denne tilbudsforespørselen gjennomføres under den dynamiske innkjøpsordningen for kjøp av mellomtunge kjøretøy til Oslo kommune, i henhold til lov av 17. juni 2016 nr. 73 om offentlige anskaffelser (LOA) og forskrift om offentlige anskaffelser av 12. august 2016 nr. 974 (FOA) del I og III, § 26-7.

## Tilbudsfrist

Frist for innlevering av tilbud fremgår av Doffin/TED.

Tilbudet skal være levert i KGV før utløpet av tilbudsfristen.

For sent innkomne tilbud vil bli avvist.

## Innlevering av tilbud

Tilbudet skal leveres via KGV og skal være på norsk.

Tilbudsbrevet som skal følge tilbudet skal være signert av person(er) som har fullmakt til å forplikte leverandøren. I tillegg bes levert en utgave av tilbudet hvor det som leverandøren mener er forretningshemmeligheter er sladdet i KGV. Se invitasjonsbrevet for ytterligere detaljer knyttet til innlevering av tilbud.

## Vedståelsesfrist

Leverandøren er bundet av tilbudet til vedståelsesfrist [dd.mm.åå kl.tt.mm].

## Alternative tilbud og parallelle tilbud

*[Stryk det som ikke passer].*Oppdragsgiver aksepterer ikke alternative tilbud. Med alternativt tilbud menes tilbud som beskriver enn annen løsning enn den som er beskrevet i dokumentene som inngår i tilbudsforespørselen.

Oppdragsgiver aksepterer ikke parallelle tilbud. Med parallelle tilbud menes flere tilbud fra samme leverandør som fullt ut oppfyller kravene spesifisert i tilbudsforespørselens kravspesifikasjon.

## Tilbudsbefaring/tilbudskonferanse

*[Stryk det som ikke passer].*Det [vil eller vil ikke] i denne konkurransen bli avholdt [tilbudsbefaring og/eller tilbudskonferanse]. [Skriv inn dato], [klokkeslett] og [adressen for begivenheten].

Leverandørene anmodes om å sende inn eventuelle spørsmål ved hjelp av meldingsfunksjonen i KGV på forhånd slik at oppdragsgiver får anledning til å forberede sine svar. Spørsmål vil bli anonymisert.

Referat fra tilbudsbefaringen [og/eller] tilbudskonferansen gjøres tilgjengelig uten ugrunnet opphold i KGV.

Reiseutgifter med videre i forbindelse med tilbudskonferansen og tilbudsbefaringen dekkes av den enkelte leverandør.

## Opplysningsplikt

Oppdragsgiver vil gi skriftlig melding med en kort begrunnelse dersom tilbudet avvises eller konkurransen avlyses.

## Taushetsplikt

Oppdragsgiver og dennes ansatte plikter å hindre at andre får adgang eller kjennskap til opplysninger om tekniske innretninger og fremgangsmåter eller drifts- og forretningsforhold det vil være av konkurransemessig betydning å hemmeligholde, jf. forvaltningsloven § 13.

## Offentlighet

Leverandørene bes levere en utgave av tilbudet hvor det som leverandøren mener er forretningshemmeligheter er sladdet. Ved begjæring om innsyn, skal oppdragsgiver uavhengig av dette vurdere hvorvidt opplysningene er av en slik art at oppdragsgiver plikter å unnta dem fra offentlighet.

Oppdragsgiver henviser til vedlegg 2 til kvalifikasjonsgrunnlaget for den dynamiske innkjøpsordningen for kjøp av mellomtunge kjøretøy til Oslo kommune for nærmere veiledning om sladding.

## Personopplysninger

Dersom personopplysninger leveres inn som en del av tilbudet blir oppdragsgiver å anse som behandlingsansvarlig for disse opplysningene etter mottak. Personopplysningene vil kun benyttes i forbindelse med gjennomføring av anskaffelsen og eventuelt i kontraktsoppfølgingen dersom leverandøren tildeles kontrakt.

Som offentlig virksomhet er oppdragsgiver forpliktet til å holde arkiv, jf. arkivloven § 6. Arkivplikten innebærer at opplysninger ikke kan tilintetgjøres uten at det foreligger hjemmel for kassasjon i eller i medhold av arkivloven. GDPR innebærer at arkivlovens regler om bevaring vil gå foran retten til sletting, jf. GDPR art. 17. Det gjøres oppmerksom på at personopplysninger som leveres inn som en del av tilbudet vil arkiveres i samsvar med gjeldende regler.

## Rettelser, suppleringer eller endring av konkurransegrunnlaget

Innen tilbudsfristens utløp har oppdragsgiver rett til å foreta rettelser, suppleringer eller endringer av dokumentene som inngår i tilbudsforespørselen (konkurransegrunnlaget) som ikke er av vesentlig karakter.Eventuelle rettelser, suppleringer eller endringer vil kunngjøres gjennom KGV til alle leverandører som er tatt opp i den dynamiske innkjøpsordningen.

## Tilleggsopplysninger

Dersom leverandøren finner at konkurransegrunnlaget ikke gir tilstrekkelig veiledning, kan det skriftlig bes om tilleggsopplysninger gjennom meldingsfunksjonen i KGV.

Dersom det oppdages feil i konkurransegrunnlaget, bes det om at dette formidles skriftlig gjennom meldingsfunksjonen i KGV.

Det oppfordres om at spørsmål til konkurransegrunnlaget rettes til oppdragsgiver senest 8 dager før utløpet av tilbudsfristen.

## Avvik

Det er ikke anledning til å ha vesentlige avvik fra dokumentene som inngår i tilbudsforespørselen. Tilbud som inneholder slike vesentlige avvik vil bli avvist.

Andre avvik skal være presise og entydige, slik at oppdragsgiver kan vurdere og prise disse uten kontakt med leverandøren. Avvik skal klart fremgå av tilbudsbrevet med henvisning til hvor i tilbudet avviket framkommer (sidetall og punktnummer).

Leverandørens henvisning til standardiserte leveringsvilkår eller lignende vil bli betraktet som avvik fra anskaffelsesdokumentene dersom de avviker fra foreliggende konkurranse- eller kontraktsbestemmelser.

## Skatteattest

Det gjøres oppmerksom på at oppdragsgiver i de påfølgende tilbudsforespørslene vil kreve at valgte leverandør leverer skatteattest for merverdiavgift og skatteattest for skatt. Skatteattesten skal ikke være eldre enn 6 måneder regnet fra fristen for å levere tilbud.

Oppdragsgiver forbeholder seg retten til å avvise leverandører som ikke har oppfylt sine forpliktelser til å betale skatter og avgifter slik dette fremgår av forskrift om offentlige anskaffelser.

Dersom leverandøren har fått betalingsutsettelse, må dette legges ved som tilleggsinformasjon til skatteattesten.

# OPPDRAGSGIVERS BEHANDLING AV TILBUDENE

## Tildelingskriteriene

*[Stryk det som ikke passer].*

Tildelingen skjer utelukkende ut fra hvilket tilbud som har den laveste prisen.

*[Eller]*

Tildelingen skjer på basis av hvilket tilbud som har det beste forholdet mellom pris eller kostnad og kvalitet, basert på følgende kriterier:

Eksempler på underkriterier kan være:

| Kriterium | Vekt | Dokumentasjonskrav |
| --- | --- | --- |
| Pris (eller kostnad)   * Pris | [xx]% | Ferdig utfylt vedlegg 2 Prisskjema. |
| Kvalitet   * Evalueringskravene oppstilt i kravspesifikasjonen\* * Leveringstid\*\* * Brukeropplevelse * Service * Garanti * Rekkevidde * Sikkerhet | [xx] % | \*Ferdig utfylt vedlegg 1 Kravspesifikasjon.  \*\* Oppgis i vedlegg 2 Prisskjema. |
| Miljø   * Energiforbruk | [xx] % |  |

## Evalueringsmodell

Ved evaluering av tilbudene vil det benyttes relativ poengmodell.

Det vil innenfor hvert tildelingskriterium bli gitt en poengscore mellom 0 og 10. Beste tilbud innenfor hvert kriterium vil få 10 poeng, mens det blir gitt en poengscore som gjenspeiler relevante forskjeller i tilbudene nedover for øvrige tilbud. Poengscoren for hvert tildelingskriterium multipliseres med den angitte vekten. Oppnådde, vektede poeng for alle kriterier summeres, og beste tilbud er det med høyest poengsum totalt. Dette tilbudet vil bli tildelt kontrakt.

## Tildeling av kontrakt, begrunnelse og karensperiode

Leverandører som har deltatt i konkurransen vil få en skriftlig tilbakemelding om hvem oppdragsgiver vil inngå kontrakt med og begrunnelse for valget, [samt få opplyst eventuell karensperiodens lengde].

# 4 SJEKKLISTE OG ØNSKET PRESENTASJONSFORM

Komplett tilbud skal bestå av følgende:

| **Dokumentasjon** | **Jf. pkt.** | **Ønsket filnavn- eksempel** |
| --- | --- | --- |
| Signert tilbudsbrev   * Forbehold skal klart fremgå av tilbudsbrevet med henvisning til hvor i tilbudet forbeholdet framkommer (sidetall og punktnummer |  | Tilbudsbrev [Leverandør] |
| Leverandørens besvarelse på kravspesifikasjonen | Vedlegg 1 Kravspesifikasjon | Kravspesifikasjon [Leverandør] |
| Leverandørens utfylte prisskjema | Vedlegg 2 Prisskjema | Prisskjema [Leverandør] |
| Sladdet utgave av tilbudet |  | Sladdet tilbud [Leverandør] |

Leverandøren er ansvarlig for at alle spørsmål, krav og avklaringspunkter i tilbudsforespørselen besvares/belyses. Manglende eller mangelfull innlevering av dokumentasjon kan medføre avvisning.

\* \* \*

Sted og dato: [xx, den xx.xx.xx]

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

[Skriv inn navn og tittel]

# VEDLEGG

Alle vedlegg fremgår i KGV.